# Valadon

Valadon$^,$$^,$$^,$ o Baladon (Baladou en francés) es una comuna carcinòla situada dins lo departament d'Òut e la region d'Occitània, ancianament de Miègjorn-Pirenèus.

## Toponimia

Lo nom vendriá, segon Dauzat, coma Baladour (Senta Ostàsia, Cantal), d'un mot latin inatestat *ballatorium, « luòc per dançar (balar) », dins lo sens d'un vaste airal planièr, çò que, en critèris carcinòls, correspond puslèu plan al site. I a d'autres luòcs nommats Baladou, que generalament mas pas totjorn, correspondon a de luòcs puslèu planièrs. L'èrra finala del luòc auvernhat sèrv de verificacion.
Ernèst Negre causís lo mot occitan valat ambe'l sufixe diminutiu -on, çò qu'a lo sens de « pichon valat »; per Baladour de Senta Ostàsia, apond a valat lo sufixe -ador : lo que provesís de valats. Aquela explicacion, mai que mai pel segond luòc, a un sens dins la construccion dels castèls. Mas, lo curatge dels valats es pas una activitat d'una granda tecnicitat, comparabla al mestièr de maçon per exemple e l'existéncia d'un especialista medieval d'aquel trabalh es probablament una illusion, çò que condamna la grafia Valadon per la comuna o Valador pel luòc auvernhàs. L'idèa d'un pichon valat es improbabla tanben per sa febla valor toponimica, mai que mai s'es pichon.
Gaston Basalgas cita las proposicions de Dauzat e de Negre e ajusta un derivat de valada, « val »; causís una grafia mixta, Baladon, o, se lo nom ven de valada, Valadon, represa per Patrici Pojada. Mas, ont trobar una val a l'entorn del vilatge carcinòl ?
Es pas defendut de supausar que los divèrses Baladou, Baladour (en francés), de còps provesits de l'article, correspondon pas totes a la meteissa origina. Un còp eliminada la proposicion tròp fantasiosa de Negre per luòc de Senta Ostàsia, probablament los valats e la suposicion d'una val quina que siá, demòra una tresena possibilitat, qu'es gallica, Balatonon, la proprietat de Balato(nos (cf. la divessa o lo diu Belatos), que justificariá la grafia Baladon de Basalgas e que permet d'explicar Ballon (Sarthe) (Balatonno (epòca merovingiana), Baladon e Balodon al sègle IX) e Balon en Daufinat (Balaion en 1277$^,$, ambe un i que senhala una consonanta dispareguda, normalament un -d- en vivaroalpin). Se lo vilatge de Maine èra en Carcin, seriá demorat Baladon. Aquela possibilitat existís pas pel luòc de Senta Ostàsia e cal demorar a l'ipotèsi de Dauzat, que lo site justifica.

## Administracion

Lista dels cònsols successius :
| Periòde | Periòde | Identitat | Etiqueta |
| 2020 | 2026 | Jean Delvert | |
| març 2008 | 2020 | Jean Philippe Pageot | PS |
| març 1983 | 2008 | Jean-Louis Clédel | |
| març 1971 | 1983 | Jean Marie Lestrade | |
| 1944 | 1971 | Eloi Lascoux | |
| 1941 | 1944 | | |
| 1921 | 1941 | Eloi Lascoux | |
| | 1921 | | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 405, totala: 421 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| | | | | | | 642 | 651 | 672 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| - | - | - | - | 628 | - | - | - | - |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| - | - | 532 | - | - | - | - | - | - |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 310 | | | | Cercar | 323 | 397 | 400 | 402 410 |
| 2009 | 2010 |
| 404 412 | 409 417 |
| Fonts ||
| Base Cassini de l'EHESS (recercar) - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Veire tanben

* Comunas d'Òlt
* Lo Portal de Carcin
* L'occitan de Carcin

## Nòtas

* ↑ Pojada, Patrici. Repertòri toponimic de las comunas de la region Miègjorn-Pirenèus. Nouvelles Éditions Loubatières, 2009. ISBN 978-2-86266-573-3.
* ↑ «Toponimia occitana».
* ↑ Congrès permanent de la lenga occitana. «Top'Òc: Diccionari toponimic occitan».
* ↑ Institut d'Estudis Occitans. «BdTopoc–Geoccitania».
* 1 2 Gaston Bazalgues, A la Découverte des Noms de Lieux du Quercy et des Communes du Lot, Les Éditions de la Bouriane et du Quercy, 2002, p. 106
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 47
* ↑ https://www.geoportail.gouv.fr/carte cercar Baladou
* ↑ legir en linha
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 49
* ↑ Xavier Delamarre, Noms de lieux celtiques de l'Europe ancienne, ed. Errance, 2012, p. 69-70
* Portal de Carcin